Franța se închide parțial. Paris, Nisa și alte 16 regiuni intră în lockdown, pentru o lună.
Premierul Jean Castex a anunțat un lockdown parțial de o lună. Paris, Nisa și alte 16 regiuni intră în lockdown, de astăzi. Circulația pe timp de noapte va fi restricționată între ora 19 și 6 dimineața. Școlile, magazinele esențiale și librăriile scapă de restricții. Franța a înregistrat un record de pacienți la ATI.
Orașul iubirii se închide. Paris, Nisa și alte 16 regiuni ale Franței intră în lockdown, pentru o lună, de astăzi, din cauza numărului mare de cazuri de COVID.Premierul francez Jean Castex a anunțat că întreprinderile neesențiale se vor închide, iar circulația va fi restricționată în regiunile afectate. Francezii nu vor avea voie să iasă din case de la ora 19, până la ora 6 dimineața.În plus, telemunca va fi obligatorie, acolo unde este posibil, în cel puțin 4 zile pe săptămână. Toate restricțiile vor fi în vigoare timp de o lună.Școlile, unele magazine și librăriile au noroc și scapă de noile restricții. Pe de altă parte, situația epidemiologică din Franța este din ce în ce mai îngrijorătoare. Aproape 35.000 de cazuri noi au fost înregistrate doar ieri și este un nou record de pacienți la ATI. Jean Castex a mai declarat că situația este asemănătoare unui nou val al pandemiei.